A Borsod-Abaúj-Zemplén megyei vállalkozók erősítésének, fejlesztésének felgyorsítása érdekében az Regionális Vállalkozásfejlesztési Központ (továbbiakban: RVK) folyamatosan, egyre bővülő szolgáltatásokkal áll a megyei vállalkozások rendelkezésére. Egyik legsikeresebb programját a Mikrohitel Programot 1992-ben indította.

Az RVK 2003. november 28-án megállapodást írt alá a Budapesti Vállalkozásfejlesztési Közalapítvánnyal, hogy az Európa-díjat nyert konstrukció eljárási rendjének megfelelő hitellehetőség a B-A-Z megyei vállalkozások számára is rendelkezésre álljon.

A Budapesti Vállalkozásfejlesztési Közalapítvány hitelterméke bebizonyította, hogy a non-profit és profitorientált szervezetek összefogásával a kis- és kezdő vállalkozások is sikerrel finanszírozhatók. A hitelkonstrukció pénzügyi forrásait a PHARE program által nyújtottak mellett jelentős mértékben a Polgári Takarékszövetkezet (továbbiakban: TKSZ) biztosítja. A konstrukciót kiegészíti a Hitelgarancia Rt. kezességvállalása, mely a TKSZ által nyújtott hitel 80 %-ára vonatkozik. A hitelgarancia díjhoz a Gazdasági és Közlekedési Minisztérium 50 %-os díjtámogatást nyújt.

A konstrukcióban nyújtható hitel maximális összege 13 millió forint.

Amennyiben az igényelt hitel összege ettől alacsonyabb mértékű, úgy annak forrása 3:10 arányban kerül meghatározásra az RVK és a TKSZ forrásaiból.

A Borsod Kisvállalkozói Hitel Program keretében azon vállalkozások fejlesztési elképzelései finanszírozhatók, amely

vállalkozás B.-A.-Z. megyében bejegyzett, vagy telephellyel rendelkező gazdálkodó szervezet, ahol a külföldi tulajdonos tulajdoni hányada nem haladja meg a 25 %‑ot, illetve a megye területére érvényes vállalkozói igazolvánnyal, működési engedéllyel rendelkező egyéni vállalkozás;

vállalkozás állami vagy önkormányzati tulajdonosi részaránya – tőke, vagy szavazati jog alapján – külön-külön és együttesen sem haladja meg a 25 %-ot;

vállalkozás előző évi nettó árbevétele legfeljebb 700 millió Ft, vagy mérleg főösszege legfeljebb 500 millió Ft;

vállalkozás összes foglalkoztatottainak létszáma 50 főnél kevesebb;

vállalkozás rendelkezik megvalósítható üzleti tervvel;

vállalkozás rendelkezik a tervezett fejlesztés nettó összköltsége minimum 25 %-ának megfelelő saját forrással;

vállalkozásnak nincs lejárt hiteltartozása, köztartozása;

vállalkozás a hitel felvételéhez a Hitel Bizottság által elfogadott fedezetet nyújt.

A hitelek felhasználhatók gépek, berendezések és egyéb állóeszközök, valamint a fejlesztéshez kapcsolódó forgóeszközök finanszírozására.

A hitel nem használható fel olyan költségek fedezésére, mint például bérek, bérleti díjak, energiaköltségek, valamint a visszaigényelhető ÁFA összege.

A saját erő igazolása a Hitel Bizottság döntését követően kiállított, a hitelcélként megjelölt fejlesztésre vonatkozó kifizetett számlákkal történik.

A hitel biztosíték ellenében kerül folyósításra. Erre a célra a hitelből vásárolt állóeszközöket fel kell ajánlani, de a Hitel Bizottság egyéb fedezet (ingatlan, kezes) biztosítását is kikötheti.

A TKSZ által biztosított hitelrész után a Hitelgarancia Rt 80 %-os mértékben készfizető kezességet vállal. A kezességvállalás díja a vállalkozás költségét képezi.

A díj mértéke éven belüli hitel esetén 0,5 %, éven túli hitel esetén 1,2 % a garantált összegre vetítve. A kezességvállalási díjnak - a Gazdasági és Közlekedési Minisztérium 50 %-os díjtámogatása miatt – csak a felét kell a vállalkozásnak megtérítenie.

Borsod Kisvállalkozói Hitel Program kondíciói

RVK forrásból nyújtott hitelrész

TKSZ által nyújtott hitelrész

Tőkeösszeg

3.000.000.-Ft

10.000.000.-Ft

Maximális futamidő

36 – 60 hó

futamidőből türelmi idő

max. 6 hó

A beruházás megvalósítása, de legalább fél év

Kamat mértéke

mindenkori jegybanki alapkamat

mindenkori jegybanki alapkamat + 4%*

Egyéb költség

nincs

Induló 1 %, ill. évfordulókor 1 %

számlanyitási díj

nincs

Hitelbírálati díj

nincs

Hirdetmény szerint

Törlesztés ütemezése

Negyedévente

Kamatfizetés

Negyedévente

esedékessége

Hónap utolsó napja

Hitelcél

beruházás, fejlesztés, forgóeszköz a vállalkozó kérelme szerint

Döntési szint

RVK Hitel Bizottsága, a TKSZ vétójoga mellett

Szerződéskötés

TKSZ-nél

Hitel-megállapodás

Közjegyzői okirat

Folyósítás, számla ellenében

TKSZ-nél leadott számlák alapján

*A futamidő első három évében az adósokat 4%-pont kamattámogatás illeti meg, amennyiben a kamattámogatás feltételeinek megfelel.

A program lebonyolítása az alábbi rend szerint történik:

A hitelkonstrukcióval kapcsolatos információnyújtás, és tanácsadás az RVK központi, valamint sátoraljaújhelyi irodájában történik.

A kérelmek benyújtásához szükséges nyomtatványok az RVK által szervezett tanácsadáson szerezhetők be. A tanácsadáson való részvétel a hitelkérelem benyújtásának feltétele.

A kérelmeket a RVK fogadja be.

A kérelmek feldolgozását, a vállalkozás helyszínen történő megtekintését a két finanszírozó cég munkatársai együttesen folytatják.

A kérelmek elbírálása és az ezzel kapcsolatos döntések meghozatala a független szakértőkből álló Hitel Bizottság feladata.

Pozitív döntés alapján két kölcsön-szerződés készül.

A vállalkozó biztosítást köt a hitelből vásárolt eszközökre és egyéb biztosítékokra. A hitel teljes visszafizetéséig a biztosítás kedvezményezettje a TKSZ.

A hitel folyósítása előtt a vállalkozónak be kell nyújtania a biztosítékhoz kapcsolódó valamennyi iratot.

A hitelszerződéseket és a biztosítéki szerződéseket tartozáselismerő közokiratba kell foglalni, amely egységes törlesztési táblát tartalmaz.

A hitel folyósítása legfeljebb 3 részletben, a saját erő felhasználását követően számlák ellenében történik.

Vissza főoldalra